|  |  |
| --- | --- |
| 2019. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Grozījums Ministru kabineta 2018.gada 12.jūnija rīkojumā Nr.267 “Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai”**

Izdarīt Ministru kabineta 2018.gada 12.jūnija rīkojumā Nr.267 “Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai” (Latvijas Vēstnesis, 2018, 117., 205. nr.) grozījumu un izteikt 2.punktu šādā redakcijā:

“2. Kultūras ministrijai, sagatavojot un iesniedzot Finanšu ministrijā priekšlikumus likumprojektam “Par valsts budžetu 2020. gadam” un likumprojektam “Par vidēja termiņa budžeta ietvaru 2020., 2021. un 2022. gadam”, paredzēt finansējumu:

2.1. Rīgas pils Konventa Pils laukumā 3, Rīgā (nekustamā īpašuma kadastra Nr. 0100 008 0006), nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" 2024. gadā 125 181 *euro* un no 2025. gada katru gadu 375 543 *euro*;

2.2. Muzeju krātuvju kompleksa Pulka ielā 8, Rīgā (nekustamā īpašuma kadastra Nr. 0100 063 2027), nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" no 2020. gada katru gadu 1 878 809 *euro* un komunālo pakalpojumu izdevumu segšanai no 2020. gada katru gadu 783 361 *euro*. Muzeju krātuvju kompleksa Pulka ielā 8, Rīgā (nekustamā īpašuma kadastra Nr. 0100 063 2027), kopējais plānotais komunālo pakalpojumu izdevumu apmērs no 2020. gada katru gadu 904 330 *euro*;

2.3. Lāčplēša ielā 106/108, Rīgā (nekustamā īpašuma kadastra Nr.0100 040 0021), pagaidu nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" 2020. gadā 68 556 *euro* un 2021. gadā 45 704 *euro*;

2.4. Brīvības bulvārī 32, Rīgā (nekustamā īpašuma kadastra Nr. 0100 005 0051), pagaidu nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" 2020.–2025. gadā katru gadu 170 549 *euro*;

2.5. Tērbatas ielā 75, Rīgā (nekustamā īpašuma kadastra Nr. 0100 028 0138), pagaidu nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" 2020. gadā 37 131 *euro*;

2.6. Latvijas Nacionālajam vēstures muzejam pārcelšanās (no Lāčplēša ielas 106/108, Rīgā, un Vecpilsētas ielas 7, Rīgā, uz Pulka ielu 8, Rīgā) izdevumu segšanai 2020. gadā 187 583 *euro* apmērā;

2.7. Rakstniecības un mūzikas muzejam pārcelšanās (no Tērbatas ielas 75, Rīgā, uz Pulka ielu 8, Rīgā) izdevumu segšanai 2020. gadā 33 952 *euro* apmērā;

2.8. Rīgas Kino muzejam pārcelšanās uz Pulka ielu 8, Rīgā, un aprīkojuma iegādes izdevumu segšanai 2020.gadā 10 383 *euro*;

2.9. Latvijas Nacionālajam mākslas muzejam pārcelšanās uz Pulka ielu 8, Rīgā, un aprīkojuma iegādes izdevumu segšanai 2020.gadā 365 431 *euro* apmērā.”

Ministru prezidents A.K.Kariņš

Finanšu ministrs J.Reirs

Iesniedzējs:

Finanšu ministrs J.Reirs